钦定古今图书集成/明伦汇编/闺媛典/第103卷 > 皇清九 > 陈廷雪妻张氏
## 钦定古今图书集成/明伦汇编/闺媛典/第103卷 > 皇清九 > 陈廷雪妻张氏

按《金华府志》：张氏，陈廷雪妻。性孝谨，归雪六年，生二子。顺治五年，寇乱，奉姑避他处。姑先归，氏语其夫曰：“姑老矣，焉有为人子为人妇而避地违亲者乎？” 因亦与雪归侍。寇适至，被执，氏骂曰：“头可断，身不可辱。” 遂仰天大恸。寇以刀叩颈者数，氏厉声曰：“杀即杀，唬我何为？” 遂杀之。